***Mortal Engines*** er ei barnebok fra 2001 av den britiske forfatteren Philip Reeve, det er den første boken i serien Predator Cities (2001–2006).

Boken ble tildelt Nestlé Smarties Book Prize da den utkom.

Bakgrunn
--------

Boken er satt i en post-apokalyptisk verden, herjet av «Seksti minutters-krigen» en konflikt som var så voldelig at den forårsaket massive geologiske omveltninger. For å unnslippe alle jordskjelvene, vulkan-utbruddene og andre ustabiliteter, installerte en nomade-leder kalt Nikola Quercus (også kjent som guden Nicholas Quirke) gigantiske motorer og hjul på London, og gjorde byen i stand til å demontere (eller spise) andre byer for å ta over deres ressurser. Denne teknologien spredte seg raskt, og utviklet seg til det som ble kjent som «kommunal darwinisme»

Selv om planeten etter hvert ble mer stabil, har «kommunal darwinisme» spredt seg til det meste av verden - bortsett fra enkelte områder i Asia og Afrika. Fordi vitenskapelig fremgang nesten har stoppet helt opp, og veldig mye teknologisk og vitenskapelig kunnskap gikk tapt under krigen, er «Old Tech» høyt verdsatt og blir gjenvunnet av åtseletere eller arkeologer. Europa, deler av Asia, Nord-Afrika, Antarktis og Arktis er nå dominert av Traction Cities. Nord-Amerika - ofte identifisert som det døde kontinentet på grunn av de omfattende ødeleggelsene det led under krigen - og resten av verden er høyborgen til Anti-Traction League. London er den viktigste Traction City i romanen, som har returnert til et viktoriansk samfunn.

Samfunnet er delt inn i fire store, samt en rekke mindre, laug. Ingeniørene er ansvarlige for å vedlikeholde alle maskinene som er nødvendige for Londons overlevelse, hvorav mange ble oppdaget av Guild of Historians. Historikerne har ansvaret for å samle og bevare høyt verdsatte, ofte farlige, gjenstander. Navigatørene er ansvarlige for å kontrollere og sette inn Londons kurs. Kjøpmennene har ansvaret for å drive Londons økonomi, og London styres offisielt av en valgt borgermester. Ordfører er Magnus Crome, som også er leder for Ingeniør-lauget. Som de fleste Traction Cities, er London bygget på en rekke forskjellige nivåer. Dette oppmuntrer også systemet med sosiale klasser, og den velstående adelen bor på toppen av byen. Men de lavere klassene bor lenger ned, mye nærmere støyen og forurensningen fra byens massive motorer. På toppen av hele London ligger St. Pauls katedral: den eneste bygningen som er kjent for å ha overlevd sekstiminutterskrigen.

Handlingsreferat
----------------

Boken starter med at London jager og fanger en liten gruve-by kalt Salthook. Tom Natsworthy, en lærling-historiker i tenårene, blir sendt til til et område i London, hvor byene blir fratatt ressurser. Tom møter lederen for Historikernes laug, Thaddeus Valentine, sammen med datteren hans: Katherine. En av Salthooks innbyggere, tenåringen Hester Shaw, forsøker å myrde Valentine, men Tom blander seg inn og jager etter henne. Hester avslører et skjemmende arr i ansiktet, og påstår at Valentine forårsaket denne skaden. Når Tom informerer Valentine om Hesters navn, dytter Valentine ham ned i en sjakt. 
Tom og Hester kommer seg utenfor London, og går til slutt om bord på en liten by kalt Speedwell, hvor eieren Orme Wreyland doper dem ned og planlegger å selge dem som slaver for å tjene penger. Tom og Hester rømmer fra Wreyland, og møter en vennlig pilot kalt Anna Fang, som tar dem med i luftskipet Jenny Haniver til den nøytrale flyvende byen Airhaven.

Der håper de å finne videre passasje til London. Men i Airhaven blir de angrepet av en cyborg kalt Shrike, som ble sendt etter dem av London-ordføreren Magnus Crome for å drepe dem - og bringe likene deres til Crome. Tom og Hester kommer seg unna ved å stjele en varmluftsballong. Hester avslører at da hun var barn, ble foreldrene hennes myrdet av Valentine fordi de ikke ville gi opp en gammel maskin. Valentine skadet deretter Hester, og trodde at hun var død. Men Hester rømte, og Shrike tok seg av henne i det meste av barndommen. Til tross for at Shrike egentlig ikke skulle ha følelser, utviklet han et farslignende bånd med henne. Hester ønsker å hevne drapene på foreldrene sine, og forlot Shrike til tross for hans motstand mot disse planene.

Shrike ble deretter tatt til fange av Crome, og brukt til hans egne formål. Tom og Hester klarer å komme seg om bord på en pirat-by, kalt Tunbridge Wheels. Ordføreren, Chrysler Peavy, som kjenner Hester fra hennes barndom hos Shrike, frigjør Tom også. Når byen lander over grunt vann, blir Tunbridge Wheels sittende fast på et stort korallrev. Valentine blir sendt bort av Crome på et hemmelig oppdrag, til Katherines forferdelse. Mistenksom overfor faren sin, begynner Katherine å undersøke hendelser i London ved hjelp av lærling-ingeniør Bevis Pod. De oppdager at Valentine tildiigere reddet et monstrøst eldgammelt våpen kalt MEDUSA, og at Guild of Engineers hadde satt sammen våpenet igjen inne i St Paul's katedralen. MEDUSA kan brukes til å ødelegge en mye større by, som forfølger London.

Tom og Hester blir snart reddet av Fang, som blir avslørt for å være en hemmelig agent for Anti-Traction League, og tar dem med til Shield Wall of Batmunkh Gompa som beskytter nasjonalstaten i Anti-Traction League. Tom oppdager at Valentine allerede har infiltrert Batmunkh Gompa, som en munk. Tom forsøker å slå alarm, men Valentine har lykkes med å lamme ligaens nordlige luftskip. Valentine duellerer mot, og dreper, Fang. Katherine oppdager at MEDUSA opprinnelig ble funnet av Hesters mor, Pandora. Desillusjonert og forferdet over våpenets destruktive kraft, konspirerer Katherine og Bevis for å plante en bombe for å ødelegge MEDUSA - men denne planen blir oppdaget før de lykkes.

Referanser
----------

* Keazor, Henry (2010). «'Mortal Engines' und 'Infernal Devices': Architektur- und Technologie-Nostalgie bei Philip Reeve». I Böhn, Andreas; Möser, Kurt. *Techniknostalgie und Retrotechnologie*. s. 129 - 147.

1. ↑  Miska, Brad (22. desember 2009). «Peter Jackson Sets Sights on Post-Apocalyptic Terror». Bloody Disgusting. Arkivert fra originalen 24. desember 2009. Besøkt 23. desember 2009.

|  |  |
| --- | --- |
| Oppslagsverk/autoritetsdata | BNF **·** BNF (data)
 |


Portal: Litteratur